In kasta oo sannadihii u dambeeyey si aad ah isu khilaafsanaayeen, gaar ahaan intii ka dambaysay markii uu Turkigu ogaaday in Maraykanku aanu ugu yaraan dhib u arkayn afgembigii fashilmay ee sannadkii 2016 la doonayey in xilka lagaga tuuro madaxweyne Erdogaan, isla markaana uu diiday in uu Turkiga u dhiibo wadaadka lagu eedeeyey in uu afgembigaas ku lug lahaa ee Fatxullaah Gulen oo ku nool Maraykanka, haddana mar kasta xidhiidhkoodu waa uu jiray uun, mana ay dhici jirin heer ay u muuqdaan in aanay doonayn in ay kabaan waxa ka qaldan xidhiidhkooda iyo in ugu yaraan ay furnaadaan khadadka xidhiidhka tooska ahi.
